rejauldu/bengali-wikipedia huggingface dataset:
রমাকান্ত চৌধুরী (১৮৪৬-১৮৮৯) অরুণোদয় যুগের একজন অসমীয়া কবি এবং নাট্যকার। তিনি আধুনিক অসমীয়া কাব্যজগতৈর প্রথম বর্ণনাত্মক কাব্যের রচয়িতা। তাঁকে অসমীয়া পৌরাণিক নাটকের জনক বলেও অভিহিত করা হয়।  রমাকান্ত চৌধুরীর বাবা লক্ষ্মীকান্ত চৌধুরী। ১৮৭০ সালে তিনি কলেজিয়েট স্কুল থেকে এফ এ উত্তীর্ণ হয়ে গুয়াহাটীতে উপায়ুক্তের কার্যালয়ে কেরানির চাকরিতে যোগদান করেন। এরপর তিনি গোয়ালপারা এবং ধুবড়িতেও কাজ করেন। শেষে গুয়াহাটীতে এসে তিনি সেরেস্তাদারের চাকরি করেন।  প্রখ্যাত বাঙালী লেখক মাইকেল মধুসুদন দত্তের অনুসরণে অমিত্রাক্ষর ছন্দে লেখা তাঁর প্রথম কবিতার বই "অভিমন্যু বধ" ১৮৭৫ সালে প্রকাশ পায়। ৯৮ পৃষ্ঠার এই কবিতায় ভীষ্মের নেতৃত্বে মহাভারতের যুদ্ধের আরম্ভ থেকে অভিমন্যুর মৃত্যু পর্যন্ত কাহিনী চিত্রিত হয়েছে। ১৯শ শতকের শেষদিকে তিনি "সীতাহরণ" এবং "রাবণ বধ" নামের দুটি নাটক লেখেন। অবশ্য এর একটি বইও বর্তমানে উপলব্ধ নয়।  তথ্যসূত্র  বিষয়শ্রেণী:অসমীয়া ভাষার কবি বিষয়শ্রেণী:অসমীয়া নাট্যকার
ব্রুস ইফেক্ট   হল অপরিচিত পুরুষের গন্ধের সংস্পর্শে আসার পর মহিলা ইঁদুরদের গর্ভধারণ বন্ধ করার প্রবণতা।  হিল্ডা এম. ব্রুস ১৯৫৯ সালে এ প্রভাবটি প্রথম লক্ষ্য করেছিলেন,  যা পরবর্তীতে পরীক্ষাগার এর ইঁদুরের (Mus musculus) উপর পরীক্ষা করে দেখা হয়েছে।  ইঁদুরের ক্ষেত্রে, গর্ভে ভ্রূণ প্রতিস্থাপনের পূর্বেই (ইমপ্ল্যান্টেশন) গর্ভাবস্থা বন্ধ হয়ে যায়, তবে অন্যান্য প্রজাতিতে এমনকি দেরীতেও গর্ভাবস্থায় বাধা সৃষ্টি হতে পারে।  হরিণ-ইঁদুর, কলার লেমিংস, নামক ইঁদুরের প্রজাতিতে  এ ব্রুস প্রভাব পরিলক্ষিত হয়েছে।   আবিষ্কার   ১৯৫৯ সালে প্রকাশিত একটি গবেষণাপত্র অনুযায়ী, লন্ডনের ন্যাশনাল ইনস্টিটিউট ফর মেডিক্যাল রিসার্চের প্রাণীবিজ্ঞানী হিলডা ব্রুস গর্ভবতী ইঁদুরকে এমন কিছু পুরুষ ইঁদুরের সাথে রেখেছিলেন যেগুলি  গর্ভবতী ইঁদুরটির ভ্রূণের পিতা ছিল না। ফলস্বরূপ, গর্ভপাতের হার বৃদ্ধি পায়, তারপরে নারী ইঁদুরটির সাথে নতুন পুরুষ ইঁদুরেরর মিলন হয়। গর্ভবতী ইঁদুরগুলিকে যখন খোঁজাকৃত পুরুষ ইদুর বা কিশোর পুরুষ ইঁদুরের সাথে রাখা হয়েছে তখন গর্ভপাতের ঘটনার হারের বৃদ্ধি ঘটেনি।    আরও দেখুন    কুলিজ প্রভাব  লি-বুট প্রভাব  ভ্যানডেনবার্গ প্রভাব  সাদা প্রভাব   তথ্যসূত্র   বিষয়শ্রেণী:প্রাণী-আচরণ বিজ্ঞান বিষয়শ্রেণী:স্তন্যপায়ী প্রাণীর প্রজনন বিষয়শ্রেণী:তীক্ষ্ণদন্তী
__TOC__  ১৩ এপ্রিল ২০২১  সন্দেহভাজন সকপাপেট       সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  একই আচরণ। অন্য কোনো অবদান না রেখে শুধু প্রকাশ রায়ের বই তথ্যসূত্র হিসেবে যুক্ত করেন — AKanik 💬 ১৩:৫৬, ১৯ এপ্রিল ২০২১ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  বিষয়শ্রেণী:উইকিপিডিয়া সকপাপেট তদন্ত/২০২১
ভাইবোনছড়া বাংলাদেশের খাগড়াছড়ি জেলার অন্তর্গত খাগড়াছড়ি সদর উপজেলার একটি ইউনিয়ন।   আয়তন    জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ২২,৭৩৬জন। এর মধ্যে ১০,৬৪০জন হিন্দু, ১০,১৮০জন বৌদ্ধ, ১,৪৯১জন মুসলিম,  ৪২৫জন খ্রিস্টান।https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  খাগড়াছড়ি সদর উপজেলার সর্ব-উত্তরে ভাইবোনছড়া ইউনিয়নের অবস্থান। এ ইউনিয়নের দক্ষিণে পেরাছড়া ইউনিয়ন, পশ্চিমে মাটিরাঙ্গা উপজেলার গোমতি ইউনিয়ন, উত্তরে পানছড়ি উপজেলার লতিবান ইউনিয়ন এবং পূর্বে খাগড়াছড়ি পৌরসভা ও দীঘিনালা উপজেলার বোয়ালখালী ইউনিয়ন অবস্থিত।   প্রশাসনিক কাঠামো  ভাইবোনছড়া ইউনিয়ন খাগড়াছড়ি সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম খাগড়াছড়ি সদর থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।   শিক্ষা ব্যবস্থা    শিক্ষা প্রতিষ্ঠান  কলেজ  ভাইবোনছড়া কলেজ  মাধ্যমিক বিদ্যালয়  মিলেনিয়াম ভাইবোনছড়া উচ্চ বিদ্যালয়  মুনিগ্রাম উচ্চ বিদ্যালয়  নিম্ন মাধ্যমিক বিদ্যালয়  ভাইবোনছড়া নিম্ন মাধ্যমিক বালিকা বিদ্যালয়  প্রাথমিক বিদ্যালয়  ভাইবোনছড়ার মুখ সরকারি প্রাথমিক বিদ্যালয়  ভাইবোনছড়া সরকারি প্রাথমিক বিদ্যালয়  কিন্ডারগার্টেন  ভাইবোনছড়া আইডিয়াল স্কুল   যোগাযোগ ব্যবস্থা  ভাইবোনছড়া ইউনিয়নে যোগাযোগের একমাত্র মাধ্যম হচ্ছে সড়ক পথ। খাগড়াছড়ির চেঙ্গী স্কয়ার ও স্বনির্ভর এলাকা থেকে বাস, সিএনজি, অটোরিকশা বা মোটরবাইকযোগে ভাইবোনছড়া যাওয়া যায়।   খাল ও নদী  খাগড়াছড়ি, পানছড়ি, মহালছড়ির মত ভাইবোনছড়া গ্রামটিও গড়ে উঠেছে চেঙ্গী নদীর তীরে। চেঙ্গী নদী ছাড়া ইউনিয়নে আর কোন নদী নাই।   হাট-বাজার  ভাইবোনছড়া ইউনিয়নের প্রশাসনিক কেন্দ্র ভাইবোনছড়া বাজার। ইউনিয়নের প্রধান বাজারে হাট বসে মঙ্গলবার ও শনিবার।  এছাড়াও রয়েছে শিবমন্দির বাজার, ১৭ নং মুনিগ্রাম বাজার।   দর্শনীয় স্থান   মায়াবিনী লেক  ভাইবোনছড়া গার্ডার ব্রীজ  রাবার বাগান   জনপ্রতিনিধি  সুজন চাকমা চেয়ারম্যান, ৫নং ভাইবোনছড়া ইউনিয়ন পরিষদ   আরও দেখুন   খাগড়াছড়ি সদর উপজেলা  খাগড়াছড়ি সদর থানা  খাগড়াছড়ি জেলা   তথ্যসূত্র    বহিঃসংযোগ   বিষয়শ্রেণী:খাগড়াছড়ি সদর উপজেলার ইউনিয়ন
শেখ চাঁদ মহম্মদ (১ মার্চ ১৯৩১ – ১১ মে ২০১৯) একজন ভারতীয় আইনজীবী ও রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি দুইবার আসাম বিধানসভার সদস্য হিসেবে নির্বাচিত হয়েছিলেন। এছাড়া, তিনি আসাম বিধানসভার অধ্যক্ষ ও উপাধ্যক্ষ হিসেবেও দায়িত্ব পালন করেছিলেন।  জীবনী শেখ চাঁদ মহম্মদ ১৯৩১ সালের ১ মার্চ জন্মগ্রহণ করেন। তার বাবার নাম আলাদর আলী ও মায়ের নাম ফুলশ্রী বিবি। তিনি গৌহাটির কটন কলেজে পড়াশোনা শেষ করার পর বি. বড়ুয়া কলেজে আইন নিয়ে পড়াশোনা করেন। শিক্ষার্জনের পর তিনি গৌহাটি উচ্চ ন্যায়ালয়ে আইন পেশায় নিয়োজিত হন।  শেখ চাঁদ মহম্মদ ১৯৭৮ সালে বরক্ষেত্রী থেকে আসাম বিধানসভার বিধায়ক হিসেবে নির্বাচিত হয়েছিলেন। ১৯৭৮ সালের ৩০ মার্চ তাকে আসাম বিধানসভার উপাধ্যক্ষ পদে নিযুক্ত করা হয়। তিনি উক্ত পদে ১৯৭৯ সালের ৬ নভেম্বর পর্যন্ত বহাল ছিলেন। এরপর, তিনি ১৯৭৯ সালের ৭ নভেম্বর আসাম বিধানসভার অধ্যক্ষ হিসেবে দায়িত্ব গ্রহণ করেন। তিনি ১৯৮৬ সালের ৭ জানুয়ারি পর্যন্ত উক্ত পদে বহাল ছিলেন। তিনি ১৯৮৩ সালে টানা দ্বিতীয়বারের মত বরক্ষেত্রী থেকে আসাম বিধানসভার বিধায়ক হিসেবে নির্বাচিত হয়েছিলেন।  শেখ চাঁদ মহম্মদ ২০১৯ সালের ১১ মে ৮৮ বছর বয়সে প্রয়াত হন।  তথ্যসূত্র  বিষয়শ্রেণী:২০১৯-এ মৃত্যু বিষয়শ্রেণী:১৯৩১-এ জন্ম বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:ভারতীয় আইনজীবী বিষয়শ্রেণী:গুয়াহাটি বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ভারতীয় আইনজীবী বিষয়শ্রেণী:২০শ শতাব্দীর ভারতীয় আইনজীবী বিষয়শ্রেণী:আসাম বিধানসভার সদস্য ১৯৭৮-১৯৮৩ বিষয়শ্রেণী:আসাম বিধানসভার সদস্য ১৯৮৩-১৯৮৫ বিষয়শ্রেণী:আসাম বিধানসভার স্পিকার বিষয়শ্রেণী:নলবাড়ী জেলার ব্যক্তি বিষয়শ্রেণী:আসাম বিধানসভার ডেপুটি স্পিকার
দুর্গাসাগর হল, বাংলাদেশের দক্ষিণে বরিশাল জেলার অন্তর্গত একটি বৃহৎ দিঘী।   অবস্থান বরিশাল শহর থেকে প্রায় ১২ কিলোমিটার উত্তরে স্বরূপকাঠি - বরিশাল সড়কে মাধবপাশায় এর অবস্থান। শুধু জলাভূমির আকার ২৭ একর। পার্শবর্তী পাড় ও জমি সহ মোট আয়তন ৪৫.৪২ একর।   ইতিহাস ১৭৮০ সালে চন্দ্রদ্বীপের পঞ্চদশ রাজা শিব নারায়ন এই বিশাল জলাধারটি খনন করেন। তার স্ত্রী দুর্গামতির নামানুসারে এর নাম করন করা হয় দুর্গাসাগর। ১৯৭৪ সালে তৎকালিন সরকারের উদ্যোগে দিঘীটি পুনরায় সংস্কার করা হয়। বর্তমানে “দুর্গাসাগর দিঘীর উন্নয়ন ও পাখির অভয়ারন্য” নামে একটি প্রকল্পের অধিনে বরিশাল জেলা প্রশাসন দিঘীটির তত্ত্বাবধান করছে।  বর্তমান অবস্থা সম্পূর্ণ দিঘীটি উঁচু সীমানা প্রাচীর দিয়ে ঘেরা। এই দুই দিকে ‍প্রবেশের জন্য দুইটি গেট আছে। দিঘীর মাঝখানে জঙ্গলপূর্ণ একটি ছোট দ্বীপ আছে। শীতকালে এখানে অতিথি পাখির সমাগম হয়। চৈত্রমাসের অষ্টমী তিথীতে হিন্দু ধর্মালম্বীরা এখানে পবিত্র স্নানের উদ্দেশ্যে সমবেত হন।দুর্গাসাগর বাংলাপিডিয়া  তথ্যসূত্র  বহিঃসংযোগ    বিষয়শ্রেণী:বাংলাদেশের জলাশয় বিষয়শ্রেণী:বাংলাদেশের হ্রদ বিষয়শ্রেণী:বরিশাল বিভাগ
ফোক অন দ্য রকস হল একটি বহিরঙ্গন সঙ্গীত উৎসব যা প্রতি বছর জুলাই মাসে কানাডার উত্তর-পশ্চিম অঞ্চলের ইয়েলোনাইফের লং লেকের তীরে প্রতি গ্রীষ্মে অনুষ্ঠিত হয়। অলাভজনক উত্সবটি ১৯৮০ সালে প্রতিষ্ঠিত হয়েছিল। McArthur, Douglas (April 29, 1989). "Dene and Inuit folk performers eclipse 'big names' from South", The Globe and Mail, p. F6.  ২০১০ উত্সব (৩০ তম বার্ষিকী) ১৬-১৮ জুলাই, ২০১০ অনুষ্ঠিত হয়েছিল।   আরো দেখুন    উত্তর-পশ্চিম অঞ্চলের উত্সবগুলির তালিকা৷  কানাডার সঙ্গীত উৎসবের তালিকা   তথ্যসূত্র    বহিঃসংযোগ    রকস অফিসিয়াল সাইটে লোক বিষয়শ্রেণী:১৯৮০-এ প্রতিষ্ঠিত পুনরাবৃত্ত ঘটনা বিষয়শ্রেণী:গ্রীষ্মের উৎসব বিষয়শ্রেণী:কানাডার লোক উৎসব
এক্সটেনসিবল হাইপারটেক্সট মার্কআপ ল্যাঙ্গুয়েজ (এক্সএইচটিএমএল) হল এক্সএমএল মার্কআপ ভাষার পরিবারের অংশ।এটি বহুল ব্যবহৃত হাইপারটেক্সট মার্কআপ ল্যাঙ্গুয়েজ (এইচটিএমএল) এর সংস্করণগুলিকে মিরর করে বা প্রসারিত করে, যে ভাষাতে ওয়েব পৃষ্ঠাগুলি তৈরি করা হয়।  HTML5 এর পূর্বে এইচটিএমএলকে স্ট্যান্ডার্ড জেনারেলাইজড মার্কআপ ল্যাঙ্গুয়েজ (এসজিএমএল), একটি নমনীয় মার্কআপ ল্যাঙ্গুয়েজ ফ্রেমওয়ার্ক হিসাবে সংজ্ঞায়িত করা হলেও, এক্সএইচটিএমএল হল এক্সএমএল -এর একটি অ্যাপ্লিকেশন, যা এসজিএমএল-এর আরও সীমাবদ্ধ উপসেট।এক্সএইচটিএমএল ডকুমেন্টগুলি সুগঠিত এবং তাই স্ট্যান্ডার্ড এক্সএমএল পার্সার ব্যবহার করে পার্স করা হতে পারে, এইচটিএমএল এর বিপরীতে, যার জন্য একটি নম্র এইচটিএমএল-নির্দিষ্ট পার্সার প্রয়োজন।   XHTML 1.0 ২৬ জানুয়ারী, ২০০০-এ ওয়ার্ল্ড ওয়াইড ওয়েব কনসোর্টিয়াম (W3C) সুপারিশে গঠিত হয়েছে।XHTML 1.1 ৩১ মে, ২০০১-এ একটি W3C সুপারিশ দ্বারা গঠিত হয়ে ওঠে।XHTML5 নামে পরিচিত স্ট্যান্ডার্ডটি HTML5 স্পেসিফিকেশনের XML অভিযোজন হিসাবে তৈরি করা হচ্ছে।     তথ্যসূত্র     বিষয়শ্রেণী:এইচটিএমএল বিষয়শ্রেণী:মার্কআপ ভাষা বিষয়শ্রেণী:উন্মুক্ত ফরম্যাট বিষয়শ্রেণী:ওয়ার্ল্ড ওয়াইড ওয়েব কনসোর্টিয়াম মান বিষয়শ্রেণী:এক্সএমএল-ভিত্তিক মান
শাহ দৌরান বা মাওলানা শাহ দৌরান সোয়াতের একজন জঙ্গি এবং সোয়াতের তেহরিক-ই-তালিবানের প্রধান ফজলুল্লাহর (জঙ্গি নেতা) একজন সহকারী ছিলেন। তিনি ছিলেন অন্যতম ভয়ঙ্কর জঙ্গি এবং সোয়াত তালেবান প্রধান মাওলানা ফজলুল্লাহর নিকটতম সহযোগী। তিনি প্রতিপক্ষের বিরুদ্ধে তার কঠোর দৃষ্টিভঙ্গির জন্য পরিচিত ছিলেন। খাইবার পাখতুনখোয়া সরকার দৌরানের উপর এক কোটি টাকার অনুদান ঘোষণা করে।   প্রাথমিক জীবন  স্থানীয় জ্বালানি স্টেশনের চৌকিদারের ছেলে শাহ দৌরান মিঙ্গোরার নিকটবর্তী সোয়াতের কাম্বার গ্রামের বাসিন্দা ছিলেন, যেখানে তিনি একটি মাদ্রাসায় পড়তেন। দৌরান বেকারিপণ্য বিক্রি করতেন। পরে তিনি বেকারি পণ্য বিক্রি ছেড়ে দেন এবং রেডিওতে তালেবানদের বিরোধিতাকারী লোকদের হুমকি দিয়ে সরকারের আদেশকে চ্যালেঞ্জ করতে শুরু করেন।   তেহরিক-ই-নাফাজ-ই-শরিয়ত-ই-মোহাম্মদি  তিনি ২০০৭ সালে তালেবান দলে যোগ দেন এবং শীঘ্রই এর শুরা (পরামর্শদাতা সংস্থা) এর গুরুত্বপূর্ণ সদস্য হন। তার নেতা মাওলানা ফজলুল্লাহ সোয়াতের একটি শীর্ষস্থানীয় এফএম রেডিও চ্যানেলে তার অনুষ্ঠান সম্প্রচার করছিলেন এবং দৌরান নিম্নমানের এফএম চ্যানেলে অনুষ্ঠান সম্প্রচার করতেন। ফজলুল্লাহর ভদ্র সুরের লোক হলেও শাহ দৌরানের এই সম্প্রচারকে কঠোর বলা হয়। তিনি বেশ কয়েকবার আফগানিস্তানে গিয়ে আফগান জিহাদে অংশ নিয়েছিলেন।   এফ এম রেডিও  শাহ দাউরান প্রায়শই তার এফএম চ্যানেল ব্যবহার করে সরকারী কর্মচারীদের তালেবানদের সমর্থন করতে বা তাদের চাকরি ছেড়ে দেওয়ার জন্য সতর্ক করতেন। তিনি তালেবান হামলার দায় স্বীকার করতে রেডিও ব্যবহার করেছিলেন। ২৮ ডিসেম্বর তিনি বুনার জেলার শালবান্দাই গ্রামের একটি ভোটকেন্দ্রে আত্মঘাতী বোমা হামলায় ৪৪ জন নিহত হওয়ার দায় স্বীকার করেন। আরেকবার তিনি গর্বের সাথে ঘোষণা করেন যে তালেবানরা মিঙ্গোরাতে শাবানা নাতান এক মহিলা নৃত্যশিল্পীকে হত্যা করেছে। দৌরানই সোয়াতে মেয়েদের শিক্ষা নিষিদ্ধ করার ঘোষণা দিয়েছিলেন। পরবর্তী সময়ে যখন ফজলুল্লাহ পাক সেনাবাহিনী থেকে আত্মগোপন করেন, তখন তিনি সোয়াতে তালেবানদের নেতৃত্ব দেন।   মৃত্যু  দীর্ঘ অসুস্থতার পর ২০০৯ সালের ১৭ ডিসেম্বর বাজাউরে তিনি মারা যান। একটি সূত্র জানায় যে তিনি বাজাউরের কোথাও লুকিয়ে ছিলেন, কিডনির রোগে ভুগছিলেন এবং সোয়াতে লড়াইয়ের সময় আহত হয়েছিলেন। প্রত্যন্ত উপজাতি অঞ্চলে সঠিক ওষুধের অভাবে তার অবস্থার অবনতি হয় এবং অবশেষে তিনি মারা যান। তাকে বাজাউর এজেন্সির ডামাডোলাতে সমাধিস্থ করা হয়।   তথ্যসূত্র   বিষয়শ্রেণী:পশতু ব্যক্তি বিষয়শ্রেণী:পাকিস্তানি ইসলামপন্থী বিষয়শ্রেণী:তেহরিকে তালেবান পাকিস্তানের সদস্য
রশ্মি গৌতম (জন্ম ৭ এপ্রিল ১৯৮৪) একজন ভারতীয় চলচ্চিত্র অভিনেত্রী, এবং টেলিভিশন উপস্থাপিকা, যিনি মূলত তেলুগু চলচ্চিত্র এবং টেলিভিশনে কাজ করে থাকেন। তিনি তেলুগু টেলিভিশন কৌতুক অনুষ্ঠান এক্সট্রা জবরদস্ত এবং আপাতবাস্তব নাচের অনুষ্ঠান ধী-তে দলনেতা হিসাবে ভূমিকার জন্য খ্যাত। তিনি ২০১১ সালের তামিল প্রণয়ধর্মী চলচ্চিত্র কান্দেন-এ'ও অভিনয় করেছিলেন, তার অভিনয় সকলের ইতিবাচক মন্তব্য অর্জন করেছিল।   চলচ্চিত্রের তালিকা  বছরচলচ্চিত্রভূমিকাভাষামন্তব্য২০০২হলিশালু তেলুগু২০০৪আদি সি/ও এবিএন কলেজজ্যোৎস্না২০০৬থ্যাংকসতেজস্বিনী ২০০৯কারেন্টগীতাএভেরাইনা এপুডাইনমধুমিতা'র বোনওয়েল ডান আব্বাগীতাহিন্দিগণেশ জাস্ট গণেশঅর্চনা তেলুগুবিন্দাসগীতা ২০১০চালাকিনান্দুপ্রস্থনামনাদিয়া২০১১কান্দেননর্মদাতামিল ২০১২লগিনভ্রুতিকাহিন্দিগুরুঅঙ্কিতাকন্নড়শ্রেষ্ঠ নবাগতা অভিনেত্রী (কন্নড়), সাইমা অ্যাওয়ার্ডের জন্য মনোনীতমাপিলই বিনয়গর তামিল২০১৩প্রিয়মুদন প্রিয়া ২০১৫দৌলাতবাসতী তেলুগুআইটেম গান (Cameo appearance)ভিউহাম চারুশীলাচারুশীলা ২০১৬গুণ্টুর টকিজসুবর্ণারানী গাড়ি বাংলোস্বপ্নাঅন্থমবনিতাবালাপাম পট্টি ভামা ওডিলোতনু বাচ্চেনন্তশ্রুতি ২০১৭ নেক্সট নুভেরাশমি২০১৮ আন্থকু মিনচিমধু প্রিয়াপ্রণয়ধর্মী এবং ভৌতিক চলচ্চিত্র২০১৯শিবরঞ্জনিমধু ওরফে বাল্লি   টেলিভিশন   বছর  শিরোনাম  ভূমিকা  চ্যানেল  ২০০৭  যুবা  স্বতী  বনিতা টিভি  ২০১১  আইডিয়া সুপার  প্রতিযোগী (১৫ প্রতিযোগীর মধ্যে শীর্ষ ৫-এ স্থানলাভ, পর্ব ২৫ উচ্ছন্ন)  ইটিভি  ২০১৩  জবরদস্ত  উপস্থাপিকা   সুপার কুটুম্বাম  উপস্থাপিকা  জেমিনাই টিভি  ২০১৪  রাগাদা দ্য আলটিমেট ডান্স শো  উপস্থাপিকা  টলিউড টিভি  এক্সট্রা জবরদস্ত  উপস্থাপিকা  ইটিভি  ২০১৬-১৭ ধী জোড়ি  দলনেতা   ২০১৭-১৮ ধী ১০  দলনেতা   ২০১৮  অনুভবিঞ্চু রাজা  উপস্থাপিকা   ধী ১০ স্পেশাল  উপস্থাপিকা   ধী জোড়ি  দলনেতা   ২০১৯  ধী চ্যাম্পিয়নস  উপস্থাপিকা     তথ্যসূত্র    বহিঃসংযোগ        বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় টেলিভিশন উপস্থাপিকা বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভারতীয় অভিনেত্রী বিষয়শ্রেণী:ভারতীয় টেলিভিশন উপস্থাপক বিষয়শ্রেণী:তেলুগু টেলিভিশনের অভিনেত্রী বিষয়শ্রেণী:বিশাখাপত্তনমের অভিনেত্রী
সর্বজিৎ সিং ভারতের হয়ে গুপ্তচরবৃত্তির অভিযোগে পাকিস্তানে কারাবন্দী ভারতীয় নাগরিকপাকিস্তানে কারাবন্দী সর্বজিৎ সিংয়ের মৃত্যু ভারতজুড়ে বিক্ষোভ, এবিএন। ঢাকা থেকে প্রকাশের তারিখ: ৩ মে, ২০১৩ খ্রিস্টাব্দ। যিনি লাহোর ও মুলতানে বোমা হামলার ঘটনায় অভিযুক্ত মৃত্যুদণ্ড প্রাপ্ত আসামী ছিলেন। ১৯৯০ সাল থেকে লাহোর কারাগারে বন্দি ছিলেন তিনি।লাহোর কারাগারে আক্রান্ত সর্বজিতের মৃত্যু , সিডি নিউজ২৪.কম। ঢাকা থেকে প্রকাশের তারিখ: ০২ মে, ২০১৩ খ্রিস্টাব্দ। এর আগে সর্বজিৎ সিংকে মুক্তি দিতে পাকিস্তানের কাছে আনুষ্ঠানিক আহ্বান জানিয়েছিল নয়াদিল্লি। ৪৯ বছর বয়সী এই বন্দিকে ভারতে সর্বোচ্চ স্বাস্থ্য সেবা গ্রহণের সুবিধার্থে স্থানান্তরেরও আহ্বান জানিয়েছিল ভারত সরকার।সর্বজিতের মুক্তি চাইলো ভারত ,হুসাইন আজাদ, বাংলানিউজটোয়েন্টিফোর.কম। ঢাকা থেকে প্রকাশের তারিখ: এপ্রিল ২৯, ২০১৩ খ্রিস্টাব্দ।   বোমা হামলা  ২২ বছর আগে ১৯৯১ সালে পাকিস্তানে গ্রেপ্তার হন ভারতীয় নাগরিক সর্বজিৎ। তারপর থেকেই তিনি সেখানে বন্দী ছিলেন। তার বিরুদ্ধে ভারতের হয়ে গোয়েন্দাগিরি ও লাহোর ও মুলতানে সিরিজ বোমা হামলা চালিয়ে ১৪ জনকে হত্যার অভিযোগ আনা হয়। সরবজিত সিং-এর মৃত্যু 'হত্যাকাণ্ড', সময়নিউজ। ঢাকা থেকে প্রকাশের তারিখ: ২০১৩-০৫-০২ খ্রিস্টাব্দ।   মৃত্যুদণ্ড  বোমা হামলার অভিযোগে সর্বজিৎকে মৃত্যুদণ্ডের শাস্তি দেয় পাকিস্তান আদালত। পরিবারের দাবি সর্বজিত সিং একজন কৃষক। তাকে ভুল করে চিহ্নিত করা হয়েছে। পাকিস্তানে ওই বোমা হামলার ৩ মাস পরে সর্বজিৎ অবস্থান করেন। পরিবারের এমন দাবি সত্বেও বিচারে তার মৃত্যুদণ্ড হয়।তবে কি মুক্তি পাবেন সর্বজিত!, মানবজমিন। ঢাকা থেকে প্রকাশের তারিখ: ১০ সেপ্টেম্বর ২০১২ খ্রিস্টাব্দ।   মৃত্যুদণ্ডাদেশ স্থগিত  ভারতীয় প্রধানমন্ত্রী মনমোহন সিংয়ের অনুরোধে পাকিস্তানের তৎকালীন প্রেসিডেন্ট পারভেজ মুশাররফ সর্বজিতের মৃত্যুদণ্ডাদেশ স্থগিত করেন। এরপর পাকিস্তান পিপলস পার্টি নেতৃত্বাধীন পাক সরকার অনির্দিষ্টকালের জন্য সর্বজিতের প্রাণদণ্ড কার্যকরের প্রক্রিয়া স্থগিত করে দেয়।পাকিস্তানের হাসপাতালে মারা গেলেন সর্বজিৎ সিং , বিডিনিউজ২৪.কম। ঢাকা থেকে প্রকাশের তারিখ: ২০১৩-০৫-০২ খ্রিস্টাব্দ।   মৃত্যু  কোট লাখপাত জেলে মৃত্যদণ্ডপ্রাপ্ত অপর দুই কারাবন্দির হামলায় আহত হন সর্বজিত। কারা-কর্মকর্তা মুনওয়ার আলি জানান, “মুদাসসির এবং আমিরের সঙ্গে চা পান করছিলেন সর্বজিত। এসময় কোনো একটি বিষয় নিয়ে উত্তপ্ত বাক্য বিনিময়ের পর তারা ইট নিয়ে হামলা চালায় সর্বজিতের ওপর।”লাহোর কারাগারে বন্দি ভারতীয় গুপ্তচর সর্বজিত হামলায় আহত , নতুন বার্তা। ঢাকা থেকে প্রকাশের তারিখ: ২৭ এপ্রিল ২০১৩ খ্রিস্টাব্দ। ভারতীয় সময় রাত দেড়টা নাগাদ লাহোরের জিন্না হাসপাতালে মৃত্যু হয় সর্বজিতের৷ চিকিত্সকরা জানিয়েছেন, হৃদযন্ত্র বিকল হয়েই তার মৃত্যু হয়েছে৷ 'সর্বজিতের মৃত্যুর ন্যায় বিচার হোক', ব্যুরো রিপোর্ট,এবিপি আনন্দ। ঢাকা থেকে প্রকাশের তারিখ: ০২ মে ২০১৩ খ্রিস্টাব্দ।   বিক্ষোভ  সর্বজিতের মৃত্যুর খবর ছড়িয়ে পড়ায় তার নিজ শহর পাঞ্জাবের ভিখিউইন্ডসহ বেশ কিছু শহরে প্রতিবাদ বিক্ষোভ ছড়িয়ে পড়েছে।   তথ্যসূত্র    বহিঃসংযোগ    Free Sarabjit Singh Website   The Sarabjit Case  বিষয়শ্রেণী:১৯৬৩-এ জন্ম বিষয়শ্রেণী:২০১৩-এ মৃত্যু বিষয়শ্রেণী:পাঞ্জাবি ব্যক্তি বিষয়শ্রেণী:রিসার্চ অ্যান্ড অ্যানালাইসিস উইংয়ের ব্যক্তি বিষয়শ্রেণী:১৯৯০-এ পাকিস্তান বিষয়শ্রেণী:খুনের দায়ে দোষী সাব্যস্ত ভারতীয় বিষয়শ্রেণী:ভারতীয় সন্ত্রাসী বিষয়শ্রেণী:ভারতীয় শিখ বিষয়শ্রেণী:১৯৬০-এর দশকে জন্ম বিষয়শ্রেণী:বিদেশে খুন হওয়া ভারতীয় ব্যক্তি বিষয়শ্রেণী:পাকিস্তানি কারা হেফাজতে মারা যাওয়া ব্যক্তি বিষয়শ্রেণী:ভারতীয় গুপ্তচর
২০১৮ সালের ৩রা মার্চ পাকিস্তানের সংসদ ভবনের উচ্চকক্ষ সিনেটের ৫২টি আসনে নির্বাচন হয়। নির্বাচিত সদস্যদের কার্যকাল হল ৬ বছর।https://www.dawn.com/news/1213847 এই নির্বাচনে পাকিস্তান মুসলিম লীগ (এন) সর্ববৃহৎ দল হিসেবে উঠে আসে। পাকিস্তান পিপলস পার্টি এবং পাকিস্তান তেহরিক-ই-ইনসাফ যথাক্রমে দ্বিতীয় ও তৃতীয় স্থানে উঠে আসে। এই নির্বাচনে ভোট কেনা বেচা নিয়ে বিবাদ তৈরি হয়। পাকিস্তানি নির্বাচন কমিশনের দ্বারা মুসলিম লীগের সদস্যারা নির্দলীয় ঘোষিত হয়।https://www.geo.tv/latest/183165-pml-n-candidates-can-contest-senate-polls-as-independent-ecp  ১২ মার্চ ২০১৮ সালে, চেয়ারম্যান ও ডেপুটি চেয়ারম্যান পদের জন্য নির্বাচন হয়। সাদিক সাঁজরানী এবং সেলিম মান্ডভিবল্ল যথাক্রমে চেয়ারম্যান এবং ডেপুটি চেয়ারম্যান হিসেবে নির্বাচিত হন। https://www.dawn.com/news/1394784/pml-n-defeated-opposition-candidates-sanjrani-mandviwalla-take-senates-top-slots  প্রেক্ষাপট পাকিস্তান আইনসভার উচ্চকক্ষ হল সিনেট। এই কক্ষে ১০৬টি আসন রয়েছে। নির্বাচিত সদস্যদের কার্যকাল: ৬ বছর।  ২০১২ সালে নির্বাচিত সিনেট সদস্যদের পরিবর্তনের জন্য ২০১৮ সালের নির্বাচন অনুষ্ঠিত হয়।  পরোক্ষ নির্বাচনের মাধ্যমে সিনেট সদস্য নির্বাচিত হয়।  ২৮ জুলাই ২০১৭ সালে, এই নির্বাচনের পূর্বে পাকিস্তানের সাবেক প্রধানমন্ত্রী নওয়াজ শরিফকে সুপ্রিম কোর্ট তাঁর প্রধানমন্ত্রীর কার্যকাল থেকে বহিস্কার করে। https://en.dailypakistan.com.pk/03-Oct-2017/what-has-actually-changed-in-election-reform-bill-2017  নির্বাচন এই পরোক্ষ নির্বাচন এ  ভোটদাতারা, তাঁদের পছন্দ অনুসারে প্রার্থীদের ক্রমানুযায়ী  সাজায়। ভোটদাতার প্রথম পছন্দের প্রার্থী ১০০ পয়েন্ট পায়। পাকিস্তানের নির্বাচন কমিশন একটি নির্দিষ্ট মানদণ্ড সাজিয়ে রেখেছে। সেই মানদণ্ড প্রত্যেক প্রার্থীকে মেনে চলতে হয়। যে কোন প্রার্থী মানদণ্ড মানতে ব্যর্থ হলে, তাঁর অর্জিত পয়েন্ট অন্যান্য প্রার্থীদের মধ্যে বিতরণ করা হয়। https://www.dawn.com/news/1392528/untangling-the-mystery-all-you-need-to-know-about-senate-elections  প্রার্থী মোট ১৩১ জন প্রার্থীর মধ্যে ৩৩ জন সিন্ধ থেকে, ২৬ জন খয়বের পাখতুনখও, ২৪ জন্য FATA থেকে, ২৩ জন বালচিস্থান থেকে, ২০ জন পাঞ্জাব থেকে এবং ৫ জন ইসলামাবাদ থেকে ৫২টি আসনের জন্য প্রতিদ্বন্দ্বীতা করে। ফলাফল মুসলিম লীগ সমর্থিত নির্দলীয়রা(স্বতন্ত্র) সবচেয়ে বেশি আসন লাভ করে। তাঁরা ৫২টির মধ্যে ১৫টি আসন লাভ করে। তাঁরা পাঞ্জাব থেকে ১১টি এবং ইসলামাবাদ থেকে ২টি আসন লাভ করে। পাকিস্তান পিপলস পার্টি দ্বিতীয় স্থান লাভ করে ১২টি আসন লাভ করে। এর মধ্যে ১০টি আসন হল সিন্ধের। তৃতীয় দল হিসেবে পাকিস্তান তেহরিক-ই-ইনসাফ উঠে আসে। তাঁদের মোট আসন সংখ্যা: ৬টি।  ফলাফলের পর, পাকিস্তান পিপলস পার্টির বিরুদ্ধে ভোট কেনাবেচার অভিযোগে উথাপন করা হয়।  দলিত সম্প্রদায়ের প্রথম সিনেটের সদস্য হিসেবে নির্বাচিত হন, কৃষ্ণ কোহলি। https://tribune.com.pk/story/1650887/1-pakistan-elects-first-female-dalit-senator/  তথ্যসূত্র  বিষয়শ্রেণী:২০১৮-এ পাকিস্তানে নির্বাচন বিষয়শ্রেণী:পাকিস্তানে সিনেটে নির্বাচন
জন কার্টিস বা কোর্টিস ১৪০৬, ১৪১১ এবং ১৪১৩ মে লোস্টউইথিয়েলের সংসদ সদস্য ছিলেন। তিনি ১৩৮৯ থেকে ১৩৯০ সাল পর্যন্ত লস্টউইথিয়েলের মেয়র ছিলেন। তিনি থমাস কার্টিসের ছেলে এবং লস্টউইথিয়েলের উভয় সংসদ সদস্য ট্রিস্ট্রাম কার্টিসের ভাই ছিলেন।   তথ্যসূত্র   বিষয়শ্রেণী:লস্টউইথিয়েলের ইংল্যান্ডের সংসদ সদস্য বিষয়শ্রেণী:ইংল্যান্ডের সংসদ সদস্য মে ১৪১৩ বিষয়শ্রেণী:ইংল্যান্ডের সংসদ সদস্য ১৪১১ বিষয়শ্রেণী:ইংল্যান্ডের সংসদ সদস্য ১৪০৬ বিষয়শ্রেণী:১৫শ শতাব্দীতে মৃত্যু বিষয়শ্রেণী:১৪শ শতাব্দীতে জন্ম
নেহেমিয়া ওডোফাস পেরি (; জন্ম: ১৬ জুন, ১৯৬৮) জ্যামাইকার কিংস্টনে জন্মগ্রহণকারী সাবেক ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯৯ থেকে ২০০০ সময়কালে চারটি টেস্ট ও ২১টি একদিনের আন্তর্জাতিকে অংশগ্রহণ করেন নেহেমিয়া পেরি। দলে তিনি মূলতঃ ডানহাতি অফ ব্রেক বোলার ছিলেন। পাশাপাশি ডানহাতে নিচের সারির ব্যাটসম্যান ছিলেন তিনি।   খেলোয়াড়ী জীবন  ১৩ মার্চ, ১৯৯৯ তারিখে কিংস্টনে সফরকারী অস্ট্রেলিয়ার বিপক্ষে তার টেস্টে অভিষেক হয়। খেলায় তিনি ৫/৭০ লাভ করেন যা তার খেলোয়াড়ী জীবনের সেরা বোলিং পরিসংখ্যানরূপে বিবেচিত। ব্রায়ান লারা'র ২১৩ রানের সাথে তার এ বোলিং পরিসংখ্যান ওয়েস্ট ইন্ডিজের জয়ে প্রভূতঃ ভূমিকা রাখে।  বয়সের কারণে ও ক্রমাগত কব্জির ব্যথায় ভুগতে থাকায় ২০০৪ সালে সকল স্তরের ক্রিকেট থেকে অবসরগ্রহণ করতে বাধ্য হন। ব্যক্তিগত জীবনে বিবাহিত পেরির তিন সন্তান রয়েছে।   তথ্যসূত্র    আরও দেখুন   শিবনারায়ণ চন্দরপল  ১৯৯৯ ক্রিকেট বিশ্বকাপ দলসমূহ  আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা  বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:জ্যামাইকান ক্রিকেটার বিষয়শ্রেণী:জামাইকার ক্রিকেটার বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:১৯৯৯ ক্রিকেট বিশ্বকাপের ক্রিকেটার বিষয়শ্রেণী:কমনওয়েলথ গেমসে জ্যামাইকার প্রতিযোগী বিষয়শ্রেণী:১৯৯৮ কমনওয়েলথ গেমসের ক্রিকেটার বিষয়শ্রেণী:কিংস্টনের ক্রীড়াবিদ
সিফিসো এমলুংওয়ানা (; জন্ম: ২৭ এপ্রিল ১৯৯৭) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব লেমন্টভিল গোল্ডেন অ্যারোস এবং দক্ষিণ আফ্রিকা অনূর্ধ্ব-২৩ দলের হয়ে গোলরক্ষক হিসেবে খেলেন।  ২০২১ সালে, এমলুংওয়ানা দক্ষিণ আফ্রিকা অনূর্ধ্ব-২৩ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছেন।  প্রারম্ভিক জীবন সিফিসো এমলুংওয়ানা ১৯৯৭ সালের ২৭শে এপ্রিল তারিখে দক্ষিণ আফ্রিকার কোয়াজুলু-নাতালে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল এমলুংওয়ানা জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ          বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকান ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:ফুটবল গোলরক্ষক বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড় বিষয়শ্রেণী:জুলু ব্যক্তি বিষয়শ্রেণী:পুরুষ ফুটবল গোলরক্ষক
থাম্ব|আনবিবিয়ামের ইলেক্ট্রন বিন্যাস আনবিবিয়াম (ইংরেজি ভাষায়: Unbibium) অতি সাম্প্রতিক সময়ে আবিষ্কৃত একটি অতি ভারী মৌলিক পদার্থের সাময়িক নাম। এটা একা-থোরিয়াম নামেও পরিচিত। Ubb রাসায়নিক প্রতীকবিশিষ্ট এই মৌলের পরমাণবিক সংখ্যা ১২২ এবং পারমণবিক ভর ২৯২। হিব্রু ইউনিভার্সিটি অফ জেরুজালেম এর একটি গবেষকদল সম্প্রতি এটি আবিষ্কার করেছেন। পর্যায় সারণীতে অষ্টম পর্যায়ের জি২ শ্রেণীতে একে স্থান দেয়া হয়েছে। এই আবিষ্কারের তথ্য এখনও সম্পূর্ণ নিশ্চিত না। নিশ্চিত হলে এটিই হবে প্রকৃতিতে পাওয়া প্রথম অতিভারী রাসায়নিক মৌল।   তথ্যসূত্র    বহিঃসংযোগ   আরজিভ তথ্যভাণ্ডারে গবেষক দলের মূল গবেষণাপত্র  বিষয়শ্রেণী:মৌলিক পদার্থ
মতিয়ারি জেলা () পাকিস্তানের সিন্ধু প্রদেশের একটি জেলা। ২০০৫ সালে হায়দ্রাবাদ জেলা থেকে বিভক্ত করে জেলাটি গঠন করা হয়েছিল।  ইতিহাস ও প্রশাসন ২০০৫ সালে হায়দ্রাবাদ জেলার বাইরে মতিয়ারি জেলাটি গঠন করা হয়েছিল। মতিয়ারি জেলাটি হচ্ছে বর্তমানে হায়দ্রাবাদ বিভাগের একটি অন্যতম অংশ। জেলাটি প্রশাসনিকভাবে ৩টি তহসিল নিয়ে গঠিত হয়েছে:   হালা  মতিয়ারি  সাইদাবাদ  এছাড়াও জেলাটিতে প্রায় ৩০টির মত ইউনিয়ন পরিষদ রয়েছে।  জনসংখ্যার উপাত্ত ২০১৭ সালের আদমশুমারীর হিসাব অনুসারে মতিয়ারি জেলার মোট জনসংখ্যা ছিল প্রায় ৭৬৯,৩৪৯ জন এর মত। ১৯৯৮ সালের আদমশুমারি অনুসারে, হালা ও মতিয়ার তহসিলের প্রায় ৯২% জনসংখ্যার প্রথম ভাষা সিন্ধি ছিল, যেখানে ৩.৬% মানুষের ভাষা ছিল উর্দু।  তথ্যসূত্র  বহিঃসংযোগ  বিষয়শ্রেণী:সিন্ধু প্রদেশের জেলা বিষয়শ্রেণী:মতিয়ারি জেলা
মতিরঞ্জন তার ছিলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের সাথে যুক্ত ছিলেন। তার ১৯৬৭ সালের নির্বাচনে কোচবিহার উত্তর নির্বাচনী এলাকা থেকে পশ্চিমবঙ্গ বিধানসভায় নির্বাচিত হয়েছিলেন।Election Results of West Bengal: Statistics & Analysis, Vol. 1. p. 448 তিনি ১৭,৪৪০ ভোট (৩৭.৭৩%) পেয়েছিলেন।Election Commission of India. STATISTICAL REPORT ON GENERAL ELECTION, 1967 TO THE LEGISLATIVE ASSEMBLY OF WEST BENGAL  ১৯৬৯ সালের পশ্চিমবঙ্গ বিধানসভা নির্বাচনে, তার কোচবিহার উত্তর আসন থেকে হেরে যান। যদিও তার ভোটের ভাগ বেড়ে ২১,৫১৪ ভোটে (৪৬.০৬%) পৌঁছেছিল, তিনি অল ইন্ডিয়া ফরওয়ার্ড ব্লক প্রার্থী বিমল কান্তি বসুর কাছে পরাজিত হন।Election Commission of India. STATISTICAL REPORT ON GENERAL ELECTION, 1969 TO THE LEGISLATIVE ASSEMBLY OF WEST BENGAL   তথ্যসূত্র   বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৬৭-১৯৬৯ বিষয়শ্রেণী:কোচবিহারের ব্যক্তি